
LA ROSA DELSVENTS 


Editorial 


L’estat de les coses dels estats 


En 1976, Habermas descrivia 4 tipus de crisi que, relacionades 
entre elles s'anaven desenvolupant igual que cauen les peces de 
dominó. Aquestes crisis, son degudes al mal funcionament entre 
les relacions dels diferents sistemes que imperen en l'Estat. Així 
doncs, tenim el sistema socio-cultural (la població i les seves 
interrelacions) que depèn del sistema polític-administratiu i que 
alhora alimenta al sistema econòmic amb la força de treball de 
la població. 

Actualment aquest cercle, està ben trencat. El sistema polític- 
administratiu respon a les directrius del sistema econòmic 
mundial (FMI, OCDE, BM) i deixa de banda al gran grup que 
conforma el sistema socio-cultural, doncs el que importa és fer 
cada cop més i més diners i no la societat en si. Ens trobem en 
la Dictadura del Capital que immers en aquesta època de crisi 
econòmica ha provocat la crisi de racionalitat dels que ens 
governen (rebaixant els drets socials amb la nova reforma 
laboral o permeten que Lladres de guant blanc facin allò que els 


hi plagui sense cap repercussió, doncs es poden pagar 
sobradament l'estada a la presó i continuar fent el que feien dins 
els seus xalets de luxe). 

Com diu Habermas, el nostre Estat està immers en una crisi de 
legitimitat, els hi ho demostrarem en la vaga general del proper 
29 de setembre, doncs no han estat capaços de fer bé la seva 
feina. Però hem de caure en la quarta crisi citada per Habermas, 
la que correspon a la crisi motivacional? Al nostre parer, no 
hauríem de perdre la motivació, doncs hem d'intentar que això 
que ens passa no torni a passar. 

Una possible solució motivadora: la revolució social, trencar 
aquest cercle del benestar social fent que el sistema polític- 
administratiu sigui part del sistema socio-cultural, autogovernar- 
nos nosaltres mateixos i d'una vegada per totes controlar des de 
la base tot allò que ens afecta mitjançant assemblees, cooperació 
i autogestió social. 



La Rosa dels Vents 

Publicació de debat llibertari als Països Catalans 

Si vols col·laborar amb La Rosa dels Vents, ja sigui 
distribuint, escribint, traduint, anunciant-te o fent una 
subscripció solidària... possa't en contacte amb nosaltres a: 

08014 Sants, BCN 

O via correu electrònic enviant-nos un correu a: 

Migrant les culpes 

Tot està preparat per assenyalar als culpables de tots els nostres 
problemes, com sempre, les culpes seguiran la premissa habitual 
de... tirar pilotes fora. El nou Concili de Clermont ha demanat 
contra ells una nova croada i nous caps de turc, la Sacro Santa 
Inquisició Espanyola es prepara per dictar el nou Decret de 
ÍAlhambra' per a la seva expulsió, mentre l’estat ja ha aixecat 
nous Palau de Les Missions-^ per a recloure’ls en espera de la 
resolució. 

Cal pensar les directives a seguir, començant per determinar 
doncs els límits geogràfics que ens serviran per discernir entre 
autòctons i forans. Cal determinar sobre els barems a seguir per 
determinar la puresa de la sang, potser per anàlisi de sang o 
potser una comprovació genealògica per conèixer quantes 
generacions prèvies d'arrelament té l'individu. Caldrà afegir tot 
un seguit d'excepcions a la norma, tals com esportistes d'elit, 
empresaris de bon veure, dissenyadors d'alt standing, noblesa 
diversa, grans inversors i turistes benestants, etc. Així que si ens 
posem a analitzar i qüestionar com estem desgranant la població 
veiem que els barems utilitzats en aquesta no són més que la 
selecció de les classes més desafavorides. Serà sobre elles sobre 
qui cauran les culpes de la manca de llocs de treball, de 
l'augment de la delinqüència, la marginalitat, la brutícia, etc.; en 
resum, els culpables de tots els mals. Algun dia van ser els 
bàrbars, en altres moments els jueus, també hi trobem els 
africans, i últimament els musulmans. 

M'agradaria plantejar tota una heretgia respecte aquesta solució 
reiterativa històricament quan als que manen les coses els hi van 
mal dades. 

Anem a assenyalar els veritables culpables de l'actual situació: 
els responsables dels tancaments d'empreses, de les pèrdues de 
llocs de treball, de les reduccions salarials, de les retallades de 
drets laborals, de les retallades de drets socials, de l'especulació 


amb l'habitatge, de la corrupció política, del revisionisme 
històric, del canvi climàtic, dels beneficis de la banca pagats 
pels governs, dels sous astronòmics dels directius corporatius, 
de les guerres pel control del petroli, de l'opi o de la coca, de la 
manipulació i la censura dels mitjans de comunicació, etc. 

M'agradaria trobar una balança on poder comparar el grau de 
responsabilitat en la situació actual que té cadascun d'aquests 
grups. Crec que clarament la balança s'inclinaria cap al segon 
grup, que casualment acostuma a ser el que assenyala el primer 
com a culpable. 

Hem arribat doncs al taló d'Aquil·les del sistema actual. Segons 
la teoria marxista sobre la crisi, aquestes es repeteixen 
periòdicament (Marx deia cada vuit anys i mig) i marquen els 
cicles econòmics que poden interpretar-se com a intervals de 
desenvolupament i creixement. Aquestes crisis acostumen a fer 
reeixir allò que es coneix com a Darwinisme Social, on un grup 
social acostuma a ser l'escollit per viure en la terra promesa però 
per altra banda els altres són condemnats a l'ostracisme. Tot i 
que, quan arribi la recuperació de la plusvàlua i hi hagi un nou 
canvi de cicle, llavors els proscrits poden tornar a servir 
d'esclaus per als escollits. 

Tampoc sabria trobar cap discapacitat física ni mental derivada 
del lloc origen de la persona, ni pel color de la pell, ni per cap 
altre tret físic que ens diferenciï com a humans. Científicament 
s'ha demostrat que no existeixen les races dins de l'espècie 
humana^, així que un cop més resulta evident que el problema 
doncs no és racial, ni cultural, ni ètnic; cal tenir molt clar que és 
un problema sistèmic capitalista. 

Plantegem-nos quin és el motiu pel que la majoria de la gent 
migra a altres països. Caldria pensar que la causa principal és la 
d'intentar millorar les seves condicions de vida, que en els seus 

llocs d'origen són molt pitjors als nostres. Hi ha qui 
creu que la migració s'ha de controlar i evitar i 
s'excusen emparant-se en localitzar el problema en els 
països d'origen i justificar la seva situació en la manca 
de desenvolupament. Si estudiem la situació d'aquests 
països d'origen, veurem com molts d'ells històricament 
han format part de le col lònies dels nostres estats. La 
nostra riquesa s'ha fonamentat durant molts anys en 
aprofitar-nos del seu desconeixement o del 
endarreriment tecnològic armamentístic per a apoderar- 
nos dels seus recursos naturals i humans. Hem explotat 
i encara explotem les mines americanes, així com els 
seus pous de gas i petroli; tres quarts del mateix 
succeeix al continent africà i parts de l'asiàtic. En els 
casos en els que els seus recursos no ens agraden o no 
ens convencen, els venem armes tot enaltint els 
sentiments viscerals en pro del bel licisme entre els 
propis clients. Amb tots els processos especulatius 
transnacionals incrementats ferotgement en les darreries 
del segle XX i els inicis del XIX, aquests països s'han 
transformat en els productors dels bens del primer món 
fabricats amb mà d'obra barata en una nova forma 


d'esclavitud que ha globalitzat el mercat i incrementat 
les diferències socials. 

Han sortit moltes propostes dins del possibilisme i/o 
reformisme, tals com la taxa Tobin^ o la condonació 
del deute extern dels països en desenvolupament, etc., 
que tot i que possiblement siguin un avenç, no acaben 
d'atacar l'arrel del problema, aquells que abans hem 
citat com assenyaladors, com escollits, com incitadors 
d'aquest sistema capitalista injust amb les persones per 
simple definició. 

Oriol Rigola 

1 El Decret de l'Alhambra o Edicte de Granada va ser 
un decret editat a l'Alhambra el 31 de març de 1492 
pels, recentment anomenats Reis Catòlics, Ferran 
d'Aragó i Isabel I de Castella, en el qual s'expulsava a 
tots els jueus de la Península Ibèrica fixant com a 
termini el 31 de juliol de 1492. 

2 Acabada la Guerra Civil, l’antic Palau de les Missions 

de l'Exposició Universal de Barcelona (1929) s’habilità 
com a camp de concentració per a immigrants “sense 
papers”, entre 1952 i 1957, 15.000 d’ells foren 

deportats en tren als seus llocs d’origen majoritàriament 
al sud d’Espanya. 

3 "Race and History" (Claude Levi-Strauss, 1952) o 
"The Race Qüestion" (UNESCO, 1950) 

4 La Taxa Tobin és un hipotètic impost sobre els 
intercanvis de divises. Els seus defensors creuen que 
aquest impost reduiria els moviments financers 
especulatius i dificultaria les fugues de capitals, d'altra 
banda produiria una important font de finançament per 
a combatre la pobresa al món. 


I 





I 


LA ROSA DELS VENTS 


Opinió 5 


Cap a una estratègia, fonamentada i actualitzada, 
d’alliberament nacional als Països Catalans 


Cada Onze de Setembre es desencadena la demagògia 
d’un independentisme fraseològic, que té com a millor 
exponent a ERC i la seva branca juvenil. Aquests viuen 
d’explotar les legítimes emocions del poble català però 
mai ofereixen, i mai poden oferir, una concepció raonada, 
basada en els fets i actualitzada, de la lluita per la Llibertat 
dels Països Catalans en el marc del combat per la creació 
d’una societat emancipada de l’aparell estatal i del 
capitalisme. 

Encara pitjor és el pretès independentisme de Joan 
Laporta, multimilionari sorgit des de les clavegueres del 
futbol-espectacle, defensor a ultrança, segons diu, d’un 
Estat català, a l’igual que d’un pretès capitalisme català. 

Davant la demagògia i desmesura dirigides a crear estats 
anímics irracionals, manipulats des de dalt, és necessari en 
aquest moment, elaborar una interpretació reflexionada i 
serena, adequada al segle XXI i profunda, de l’acció 
emancipadora en la nació catalana. 

L’essència de totes les expressions del nacionalisme 
català reaccionari (i per tant, espanyolista en última 
instància) és concebre l’alliberament nacional al marge de 
l’acció revolucionaria, sense considerar el combat contra 
l'Estat i la classe empresarial. Això es presenta de diverses 
maneres. Una és l’explícita, la dels que volen un Estat 
català que seria el nou opressor i botxí de les classes 
populars, amb un suposat capitalisme nacional, estatal i 
privat, entregat a l’explotació dels treballadors dels Països 
Catalans. 

Una variant més sofisticada, és la que s’empara en la 


consigna “independència i socialisme”. Fórmula vaga que 
no explica res sobre el com de la suposada independència 
ni sobre el què s'ha d’entendre per socialisme. 

Comencem per la qüestió de l'Estat. Un Estat català no 
garantiria una independència real en les presents 
condicions. Doncs el fenomen de la mundialització 
(globalització), segons el qual un Estat d'Estats, hiper- 
poderós, EUA, i un capitalisme multinacional, dominen el 
món, triturant als pobles minoritaris i reduint a res les 
seves llengües i cultures. 

Un Estat català s’ha de rebutjar , per tres raons: seria el 
nou sistema de dominació, fomentaria el capitalisme (com 
fan tots els ens estatals) i no podria garantir la 
independència real de la nació catalana. Doncs per la seva 
pròpia naturalesa d'aparell coercitiu i repressiu de la gent 
modesta, s’hauria d’aliar amb els poders planetaris, fent 
dels Països Catalans una nació no-lliure de forma 
renovada. 

Per tant, un Estat català no podria garantir la recuperació 
de la llengua catalana, que aviat quedaria relegada per 
l’anglès, la llengua de l'Estat d'Estats mundial, EUA. 

Ara s’observa que tots els que preconitzen una solució 
estatal a la qüestió nacional la realitzen entregant-se a 
l'Estat actual, el que existeix ara, que és l’espanyol. Això 
fa ERC, per a la que el règim autonòmic és la primera 
etapa de la marxa cap a la independència. Però aquest 
règim resulta ser una part de l'Estat espanyol, de manera 
que integrar-se en ell és avui la forma més nefasta 
d’espanyolisme. 


I 




6 LA ROSA DELS VENTS 


Opinió 



En efecte, la 
veneració per 
l'Estat, condueix a 
posar-se al servei de 
l’ens estatal actual, el 
d’Espanya. Dit d’una altra 
manera, per a acabar amb 
l’espanyolisme disfressat 

d’independentisme, s’ha 
de liquidar el culte per 
allò estatal. Preconitzen, 
com a fi estratègic, un 
règim polític 

revolucionari, basat en 
l’autogovern per mitjà 
d’assemblees omni- 

sobiranes, sense 

l’aparell de l'Estat, 
sense exèrcit, policies, 
ministeris, cossos d’alts 
funcionaris, sistemes 

d’alliçonament educatiu, ni 

capitalisme estatal o privat. 


Els devots de l’ens estatal que 
s’autoanomenen independentistes ^ 
parlen de l'Estat català futur 
mentre serveixen a l'Estat 
pressent, l’espanyol. D’aquesta 
manera traeixen la causa de 

l’alliberament nacional. 


Si alguna cosa ha demostrat 
l’experiència dels últims 30 anys és que 
el règim constitucional, partitocràtic, 
parlamentarista i autonòmic, no és 
capaç de resoldre la qüestió nacional 
catalana. La llengua nacional està patint 
una dramàtica davallada en el seu ús 


quotidià, en benefici del castellà, com ho mostren els 
estudis més solvents. 1 sols en una dècada pot ser tan 
minoritària que fins i tot la seva mera supervivència no 
està garantida. 


Un règim constitucional 1, 
/y partitocràtic i 

L * parlamentarista català seria 
una intolerable forma de 
dictadura de les elits sobre 
les classes populars. Mentre 
que un govern format per 
assemblees populars, 

realitzaria l’emancipació 
política del poble català i 
per tant, la sobirania 
nacional, amb la recuperació 
de la llengua nacional. 


mateix 
temps, un 
Estat català 
seria, per la 
seva pròpia 
naturalesa, 
dependent i 
vassall de 
poders 
forans. 


Cal trencar amb la idea de que son les actuals institucions 
autonòmiques les que tenen que garantir el futur de 
l'idioma català. Aquest depèn del poble català, no de 
l'Estat autonòmic espanyol. Però el poble sols pot 
desenvolupar les seves capacitats en el marc d’una 
estratègia revolucionaria d’alliberament integral, amb 
autogovern assembleari, amb col·lectivisme, 
amb sobirania popular i, per tant, 
sobirania nacional. 

Mentre que el poble, auto-organitzat en assemblees, 
realitzaria el complert alliberament polític, cultural, 
històric i lingüístic. Aquesta és la única manera realista de 
plantejar l’alliberament nacional dels Països Catalans, 
contra França i Espanya, en el segle de la mundialització 
(globalització). 

No ens deixem enganyar: aquells que parlotegen sobre un 
futur Estat català, ho fan per legitimar el present Estat 
espanyol autonòmic i, al nord, francès. La estatolatria és 
una malaltia mortal de l’ànima que acaba desitjant, per 
sobre de tot un ens estatal, sigui el que sigui. La línia 
d'ERC és il·lustrativa al respecte. 

El mateix s’observa sobre el suposat capitalisme català. 
Des de fa més d’un segle, la burgesia catalana s’ha 
fusionat amb la burgesia espanyola, formant una classe 
nacional homogènia, espanyola, que està en contra de 
l’alliberament nacional, doncs és, i es sent, espanyola i ho 
espera tot de la protecció i refugi de l’actual ens 
Q estatal, l’espanyol. 

Aquesta realitat s’ha consolidat encara més amb la 
formació de l’empresa multinacional espanyola en les 
últimes dècades, que unifica, i de forma rotunda, a les 
burgesies de les diverses nacions, tant la catalana com la 
basca, per a posar un exemple. 

Així doncs, no hi ha un capitalisme català, ni una burgesia 
catalana aliena a l’espanyola o francesa, de manera que les 
úniques classes aptes per a la lluita per l’alliberament 
nacional, per l’exercici del dret d'Autodeterminació2 fins a 
la independència, son les populars. 

La nació catalana del segle XXI serà antiestatal i 
anticapitalista, o no serà. 

Per tant, aconseguir el dret d'Autodeterminació, amb 
sobirania total pel poble català, amb la recuperació 
complerta de la llengua, cultura i història, és sols una part 
d’un gran procés revolucionari, que ha de crear una 
societat lliure, sense ens estatal ni classe empresarial. 

Fèlix Rodrigo Mora 

1 Sobre aquest assumpte, recomano la lectura del meu pamflet 
“En el 200 aniversario de la Constitución espanola de 1812. 
Denunciar el régimen de dictadura política constitucional, 
partitocràtica y parlamentaria ”, 

2 Sobre l’exercici efectiu d’aquest dret, no 
I sols pels Països Catalans sinó de les altres 

^ — nacions oprimides en el si de l’actual marc 

territorial de l'Estat espanyol, Canarias, 
Galiza i Euskal Herria, consultar el meu llibre “La 
democràcia y el triunfo del Estado”, cp V. També, el 
meu treball específic al voltant de la nació gallega, “O 
atraso político do nacionalismo autonomista galego. 
Reflexòes sobre O atraso económico de Galiza”. 

L’autogestió del nostre temps com a element reivindicatiu 


Com en tota activitat pública i política, la convocatòria d'una 
vaga general requereix de la preparació d'aquelles que 
seran les idees-força mitjançant les quals intentarem 
convèncer a tota persona treballadora perquè la secundi. En 
un context com l'actual (de crisi i d'aprovació d’una nova 
reforma del mercat laboral) els sindicats i col·lectius 
llibertaris tradicionalment hem proposat la reducció de la 
jornada laboral i el repartiment del treball per tal de reduir 
l'atur. Podem dir que aquestes propostes han estat 
heretades de confrontacions passades on les 
característiques dels models de producció diferien dels 
actuals. És aquesta la raó per la qual crec necessari 
l'actualització del nostre discurs d'acord a la fase actual de 
transformació informacional del capitalisme. Destaquen, 
entre les diferents característiques d’aquesta transformació, 
la constant reducció dels llocs de treballs considerats 
estables i a temps complert, i l'augment de l'externalització i, 
per tant, la precarització d'una part molt important de la 
producció de les empreses. Una de les conseqüències 
d'aquest nou model de producció és l'”alliberament” de 
temps que les empreses intentaran gestionar d'acord als 
seus interessos. Des d'aquestes línies proposo la 
recuperació i la reivindicació d'aquest temps lliure com un 
dels eixos sobre els que basar el nostre discurs. 

La recentment aprovada reforma laboral no és més que una 
nova adaptació a les necessitats actuals del sistema. Així, 
els seus trets principals són l'abaratiment de 
l'acomiadament per facilitar la reducció dels llocs de treball 
“permanents” i la descentralització de la negociació 
col·lectiva i l'adequació del marc legal a les noves formes de 
contracte per tal d'agilitzar la creació treball externalitzat i 
precari. Efectivament, la tendència actual, pel que fa als 
models de producció, és la reducció del nombre 
d'assalariats amb contracte estable amb temps complert 


que realitzaria aquelles funcions que la direcció consideri 
estratègiques per a l'empresa. La resta de les activitats 
desenvolupades seran realitzades per personal extern 
permetent a l'empresa l'ajustament gairebé immediat del 
nombre de treballadors i hores per cobrir les seves 
necessitats. Aquest nou model permet a l'empresa mantenir 
la producció disminuint el nombre d'assalariats i el capital i 
el temps invertits. De l'aplicació d'aquest nou model 
productiu resulten unes taxes d’atur que no podran ser 
reabsorbides completament mitjançant la creació de noves 
ocupacions en el sector serveis. A més, aquesta taxa de 
desocupació ja no el podran justificar adduint els “salaris 
excessivament elevats” i la manca de qualificació de la mà 
d'obra desocupada. 

Tradicionalment, els llibertaris hem apostat per la reducció 
de la jornada laboral (35 - 30 hores / setmana) i el 
repartiment del treball per acabar amb l'atur. Amb aquests 
canvis introduïts pel capitalisme, aquestes propostes ja no 
són suficients, simplement perquè la plena ocupació 
(situació en la que el 95% de la població en edat de treballar 
té una ocupació permanent, a temps complet i durant tota la 
vida) serà irrealitzable: La disminució de la jornada laboral ja 
no seria possible per la disminució del nombre de treballs 
permanents. A més, la reducció de la jornada laboral tindria 
els efectes desitjats només sobre aquella franja 
d'ocupacions que hem anomenat permanents però no 
afectaria el nombre ni les característiques dels treballs 
externalitzats. Per tant, cal contemplar aquesta situació per 
tal d'actualitzar el nostre discurs: si tot i l'estalvi de temps 
produït per l'avenç tecnològic la plena ocupació és 
irrealitzable, cal saber com apropiar-se d'aquest estalvi de 
temps. Cal, doncs, que siguem nosaltres els qui 
gestionarem aquest temps (alliberar-lo de la gestió del 
capital): hem de saber transformar aquest estalvi de temps 

en llibertats individuals i col·lectives de manera que tothom 
hi tingui accés i esdevingui l'amo del seu temps. 

La reivindicació de la gestió d'aquest temps (el seu alliberament) ha 
de ser un dels nostres arguments de cara a plantejar una alternativa 
al capitalisme. Analitzo la seva potencialitat a continuació. Per a un 
nombre creixent de persones, el treball ja no és la font principal de 
realització personal i esdevé només un mitjà per guanyar-se les 
carxofes. Som cada cop més els que valorem més els temps que no 
dediquem al treball assalariat per tal de realitzar altres activitats fora 
del domini del Capital. Si a aquest fet, afegim ei malestar generalitzat 
davant els impediments empresarials per gaudir de l'anomenada 
conciliació familiar i laboral, per l'anunci de que la jubilació es 
produirà als 67 anys o per la impossibilitat d'ajustar les jornades de 
treball a les nostres necessitats personals, crec justificat pensar que 
paga la pena explotar aquesta potencialitat per tal de que més gent 
prengui consciència de la situació i actuï per canviar-la. He d'afegir 
també l'exemple de la lluita portada a terme pels treballadors de 
l'empresa TMB (Barcelona) on l'argument central era la consecució 
de 2 dies de descans setmanal, és a dir, una clara reivindicació 
lligada al temps de lleure i a la seva autogestió. 

És important també lligar aquesta apropiació dels períodes de temps 
(conseqüència de les ja esmentades reduccions de jornada, 


contractes temporals, feines intermitents, etcètera) a la realització 
d'activitats econòmiques i socials fora de l'òrbita capitalista. Caldrà, 
doncs, lligar l'autogestió del nostre temps a la potencialització 
d'activitats creadores de la societat paral·lela al capitalisme. 
Fomentant el treball cooperatiu, les xarxes de consumidors, els 
mercats d'intercanvi, les xarxes d'economia social, etcètera 
compensarem la pèrdua de poder adquisitiu resultat del treballs 
intermitents. Cal, a més, valorar molt positivament la propaganda pel 
fet, és a dir, la propaganda que realitzem simplement per la 
realització de totes aquestes activitats dins dels espais alliberats del 
capitalisme i que, sens dubte, hi atrauran a més persones, 
incrementant contínuament els espais alliberats al capitalisme. 

En definitiva, tot indica que els canvis en el sistema productiu 
causaran una disminució del nombre hores que les empreses 
necessitaran per produir els mateixos béns i serveis així com un 
increment de les feines intermitents. Alliberem, doncs, aquest temps 
de les urpes del capital per tal de poder desenvolupar les nostres 
alternatives al sistema actual. Aprofitem l'oportunitat que se'ns 
presenta i reivindiquem-lo! Que la recuperació individual i col·lectiva 
d'aquest temps vagi de la mà de l'apropiació dels mitjans de 
producció i l'abolició del treball assalariat! 

Miguel Angel Torrijos 

Del roig, el negre, i el roig i negre de les banderes 


En el seu llenguatge el negre és el color del pensament profund, 
abismal, i l’angoixa de l’ésser humà causada per la seva 
existència. Guarda similitud amb les tenebres de la nit, 
foragitada a la més lleu escletxa de llum. La nit, contràriament a 
la llum diürna, té la propietat de convidar més a la meditació 
profunda, doncs la llum enlluerna totes les coses de la natura, i 
per la seva varietat de colors distreuen l’atenció, contràriament 
a la negra nit en la que el pensament s’enfronta a si mateix 1 

Per la seva banda el roig simbolitza l’amor, la passió, i la sang, 
la mateixa que s’ha vessat pels treballadors caiguts durant la 
lluita i que ens agermana a tots, sang que més enllà de qüestions 
d’ètnia, gènere o d’altres condicionants és d’un mateix color, en 
oposició als estaments privilegiats i aristocràtics que es diuen de 
sang blava. El roig és el color de la revolució i està associat 
tradicionalment al sindicalisme i al moviment obrer. 


Pel que fa a l'estàndard roig i negre 
utilitzats tradicionalment pels 

sectors anarcosindicalistes i 

anarcocomunismes, si ens 
situéssim al costat d’una 
bandera roig i negra que es 
trobi subjectada a un 
pal, ens trobarem 
que el color roig 
és el color 
predominat 
en aquest 


Tot i els referents anteriors s’atribueix la bandera negra a la 
improvisació de Louise Mitchel durant la lluita de la comuna 
de Paris, quan amb un impuls de desesperació, es va 
despendre del mocador negre del cap i el va agitar a l’aire 
com una bandera de dolor i de mort, símbol a la vegada de la 
rebel·lió extrema^ contra tota autoritat. A casa nostra la 
bandera negra va ser penjada com a símbol de resistència a 
ultrança i crit de llibertat o mort pels barcelonins assetjats per 
les tropes castellano-borbòniques el 1714, i ens la tornem a 
trobar al segle XIX durant les revoltes populars conegudes 
com les bullangues. Així mateix els pirates la varen fer servir 
com a penó de la seva rebel·lia aliena a tota submissió. Més 
tard, durant el primer quart del segle XX, la veurem 
reaparèixer a Rússia, com a símbol de l'anarquia, i a Ucraïna, 
escollida com la bandera dels revolucionaris de Nestor 
Makhno. Si la bandera blanca es el símbol de rendició davant 
una força superior, la negra expressa la voluntat de resistir, 
de rebel·lar-se, d’insubmissió. 

costat, reduint-se en extensió a mesura que ens anem allunyem de 1 asta, 
fins a assolir el domini absolut del negre en finalitzar a l’altre extrem. Si 
el negre ha estat sempre el color de l’anarquia, el roig ho estat sempre de 
la revolució, pel mateix motiu la bandera roja i negra inclou en el 
simbolisme dels seus colors el roig associat al sindicalisme i la revolució 
com a inici, i el negre de l’anarquia com a finalitat. Síntesi de les dues 
ensenyes utilitzades històricament pels anarquistes. 

Pel que fa a l’origen de la bandera roja i negra tal i com la coneixem avui 
en dia, segons Abel Paz al seu llibre Durruti en la Revolución Espanyola, 
va néixer el 27 d’abril de 1931 al sindicat de la construcció de Barcelona 
amb motiu de la polèmica mantinguda per dos grups anarquistes: Bandera 
Roja i Bandera Negra a l’hora d’escollir la bandera amb la que haurien de 
manifestar-se el lr de Maig la CNT i la FAI. Els primers incidien 
principalment amb la qüestió obrera i els segons mantenien postures mes 
radicals. La qüestió va ser resolta fonent les dues banderes per la diagonal 
a proposta de Garcia Oliver que militava al grup Bandera Negra^. 

Fèlix Llop 

1 Cantos y poemas de la guerra civil de espana, Joan Llarch, Daniel’s 
libro editor 

2 ídem 1 

3 http://www.accionexpansiva.com/articles_5_Simbolos-anarquistas.html 

L'anarquisme - de la doctrina a l'acció (fragments) 


FEDER AL ISME 

En resum, la societat llibertària del futur havia d'estar dotada d'una doble 
estructura: l'econòmica, constituïda per la federació d'associacions 
obreres d'autogestió, i fadministrativa, formada per la federació de 
comunes. Només faltava coronar i articular l'edifici amb una institució de 
gran abast, que pogués estendre's al món sencer: el federalisme. 

A mesura que madura el pensament de Proudhon, la idea federalista 
s'afirma i preval. Una de les seves últimes obres porta el titulo de Du 
principe fédératif; d'altra banda, sabem que, cap al final de la seva vida, 
s'inclinava a declarar-se federalista abans que anarquista. No vivim ja en 
l'època de les petites comunes antigues que, fora d'això, en aquell 
moment solien unir-se en federacions. El problema de l'era moderna rau 
en l'administració dels grans països. Proudhon fa la següent observació: 
"Si la superfície de l'Estat no superés mai la d'una comuna, deixaria que 
cada un decidís al seu arbitri i tot quedaria dit. Però no oblidem que ens 
trobem davant de grans aglomeracions de territoris on les ciutats, els 
pobles i els llogarrets es compten per milions”. No es tracta de fragmentar 
la societat en microcosmos; la unitat és indispensable. 

Però els "autoritaris” tenen la pretensió de regir aquests grups locals 
segons les lleis de la "conquesta", "el qual declaro absolutament 
impossible en virtut de la pròpia llei de la unitat", objecta Proudhon. 
"Tots aquests grups [...] són organismes indestructibles [...], que no poden 
desposseir-se de la seva independència sobirana, així com el membre de 
la comuna, en la seva qualitat de tal, no pot perdre les seves prerrogatives 
d'home lliure [...]. L'únic que s'aconseguiria [...] seria crear un 
antagonisme irreconciliable entre la sobirania general i cada una de les 
sobiranies particulars, revoltar una autoritat contra l'altra; en una paraula, 
organitzar la divisió creient fomentar la unitat." 

En semblant sistema d"'absorció unitària", les comunes o grups naturals 
quedarien "eternament condemnats a desaparèixer dins de l'aglomeració 
superior, que pot dir-se és artificial". La centralització, que consisteix a 


"retenir en la indivisió governamental a gmps autònoms per naturalesa", 
"és la verdadera tirania per a la societat moderna". Es un sistema 
imperialista, comunista, absolutista, trona Proudhon, agregant, en una 
d'aquestes amalgames el secret de les quals només ell coneixia: "Tots 
aquests vocables són sinònims". 

Al contrari, la unitat, la verdadera unitat, la centralització, la verdadera 
centralització, serien indestructibles si, entre les diverses unitats 
territorials, s'instituís un llaç de dret, un contracte de mutualitat i un pacte 
de federació."La centralització d'una societat d'homes lliures [...] 
consisteix en un contracte que els uneix. La unitat social [...] és producte 
de la lliure adhesió dels ciutadans [...]. Perquè una nació es manifesti en 
la seva unitat, és precís que l'esmentada unitat estigui centralitzada [...] en 
totes les seves funcions i facultats; és necessari que la centralització 
s'efectuï des de baix cap a dalt, de la circumferència al centre, i que totes 
les funcions siguin independents entre si i es governin per si mateixes. 
Com més es multipliquin els centres, tant més fort serà la centralització." 

El sistema federatiu és l'oposat de la centralització governamental. 
L'autoritat i la llibertat, dos principis en perpètua lluita, estan 
condemnades a transigir l'una amb l'altra. "La federació resol totes les 
dificultats que es presenten per aconseguir una harmonia entre llibertat i 
autoritat. La Revolució Francesa va establir les premisses d'un ordre nou, 
el secret del qual té la seva hereva, la classe treballadora. En què 
consisteix aquest ordre nou? En la unió de tots els pobles dins d'una 
'confederació de confederacions'. Aquesta expressió no és capritxosa, per 
tal com una confederació universal seria massa vasta; és necessari 
conhigar grans conjunts. " I Proudhon, donat a vaticinar, anuncia: "El 
segle XX iniciarà l'era de les federacions". 

Bakunin es limita a desenvolupar i aprofundir les idees federalistes de 
Proudhon. Igual com aquest, posa en relleu la superioritat de la unitat 
federativa respecte a fautoritària": "Quan desaparegui el maleït poder 
estatal que obliga a persones, associacions, comunes, províncies i regions a 
viure juntes, totes estaran lligades molt més estretament i constituiran una 

unitat molt més viva, més real, més poderosa que la que es veuen avui 
forçades a formar sota la pressió de l'Estat, que aixafa tots per igual." Els 
autoritaris "confonen sempre [...] la unitat formal, dogmàtica i 
governamental amb la unitat viva i real, que només poden ser resultat del 
libèrrim desenvolupament de totes les individualitats i col·lectivitats, així 
com de l'aliança federativa i absolutament voluntària [...] de les 
associacions obreres en comunes, d’aquestes en regions, i de les regions 
en nacions". 

Bakunin insisteix en la necessitat d'un ens intermediari que serveixi de 
vincle entre la comuna i l'organisme federatiu nacional: la província, o 
regió, constituïda per la lliure federació de comunes autònomes. No s'ha 
de pensar que el federalisme condueix a l'aïllament, a l'egoisme. La 
solidaritat és inseparable de la llibertat. " Encara que absolutament 
autònomes, les comunes se senten [...] solidàries entre si i s'uneixen 
estretament, sense sacrificar un àpex de la seva llibertat. " Al món 
modern, els interessos materials, intel·lectuals i morals han servit per 
crear una unitat forta i real entre totes les parts que componen una nació i 
fins i tot entre diferents nacions. 

I aquesta unitat sobreviurà als Estats. 

Però el federalisme és una arma de doble tall. Així, durant la Revolució 
Francesa, el federalisme dels girondins era contrarevolucionari, mentre 
que l'escola monàrquica de Charles Maurras predicava el regionalisme. I 
a certs països, com els Estats Units, el caràcter federal de la Constitució és 
explotat pels qui neguen els drets civils als homes de color. Bakunin 
considera que únicament el socialisme pot aportar contingut revolucionari 
al federalisme. Per aquest motiu, els seus partidaris espanyols van 
recolzar més aviat tèbiament al partit federalista burgès de Pi i Margall, 
que es deia proudhonià, i fins i tot a la seva ala esquerra "cantonalista", 
durant el breu episodi de l'avortada república de 18731. 

INTERNACIONALISME 

El principi federalista condueix lògicament a l'internacionalisme, és a dir, 
a l'organització federativa de les nacions "en la gran i fraterna unió 
internacional dels homes". També aquí Bakunin desemmascara la utopia 


burgesa d'un federalisme no nascut del socialisme internacionalista i 
revolucionari. Molt avançat respecte del seu temps, és "europeista", com 
es diu actualment. Proclama la necessitat de formar els Estats Units 
d'Europa com a única manera de "fer impossible la guerra civil entre els 
diferents pobles que componen la família europea". Però té la precaució 
d'advertir contra la creació de lligues europees que agrupin els estats "tal 
com estan constituïts en el present”: "Cap Estat centralista, burocràtic i, 
per tant, militar, encara que es cridi república, no podrà entrar 
sincerament i seriosa en una confederació internacional. Per la seva 
constitució, que mai no deixarà de ser una negació franca o dissimulada 
de la llibertat interna, tal Estat seria necessàriament una permanent 
declaració de guerra, una amenaça contra l'existència dels països veïns." 
Tota aliança amb un Estat reaccionari significaria una "traïció a la 
Revolució". Els Estats Units d'Europa, primer, i els del món sencer, 
després, només podran crear-se quan, a tot arreu, s'hagi destruït l'antiga 
organització fundada, de dalt a baix, en la violència i en el principi 
d'autoritat. Al contrari, en cas que triomfés la revolució social en un país 
donat, tota nació estrangera que es revoltés en nom dels mateixos 
principis seria rebuda en la federació revolucionària sense tenir en compte 
les fronteres que separen actualment els estats. 

El verdader internacionalisme descansa sobre l'autodeterminació i el seu 
corol·lari, el dret de secessió. "Tota persona, tota associació, tota comuna, 
tota província, tota regió, tota nació, té el dret absolut de disposar de si 
mateixa, d'associar-se o no, d'aliar-se amb qui vulgui i de trencar les seves 
aliances sense consideració pels supòsits drets històrics ni per les 
conveniències dels seus veïns", afegeix Bakunin als conceptes de 
Proudhon. "De tots els drets polítics, el primer i més important és el dret 
d'unir-se i separar-se lliurement; sense ell, la confederació seria sempre 
només una centralització disfressada". 

Per als anarquistes, emperò, aquest principi no implica una tendència 
divisionista o aïllacionista. Molt al contrari, abriguen la "convicció que, 
una vegada reconegut el dret de secessió, les secessions de fet es tomaran 
impossibles, ja que la unitat nacional serà producte de la lliure voluntat, i 
no de la violència i la mentida històrica." Llavors i només llavors, la 
unitat nacional serà "veritablement forta, fecunda i indissoluble". Lenin, 
i després els primers congressos de la Tercera Internacional prendran de 

Bakunin aquests conceptes, que els bolxevics adoptaran com a base de la seva 
política de nacionalitats i de la seva estratègia anticolonialista, per a, finalment, 
renegar-ne i bolcar-se cap a la centralització autoritària i un imperialisme 
dissimulat. 

DESCOLONITZACIÓ 

Es pot observar que, per conseqüència lògica el federalisme condueix els seus 
fundadors a preveure profèticament el problema de la supressió del 
colonialisme. En establir una distinció entre unitat "conqueridora" i unitat 
"racional". Prou adverteix que "tot organisme que excedeixi els seus justos 
límits i tracti d'envair o annexar-se'n d'altres, perd en força el que guanya en 
superfície, i tendeix a la seva dissolució". Com més ampliï una comuna 
[llegeixi's nació] la seva població i el seu territori, tant més s'aproparà a la tirania 
i, finalment, a l'ensorrament. 

"Que estableixi en certa distància d'ella sucursals o colònies i, tard o aviat, 
aquestes colònies o sucursals es transformaran en noves comunes que només 
quedaran unides a la metròpoli per un vincle federatiu i fins i tot poden arribar a 
desvincular-se totalment d'ella [...]. 

"Quan la nova comuna està en condicions d'abastir-se per ella mateixa, 
proclama la seva independència per voluntat pròpia: amb quin dret pretén la 
metròpoli tractar-la com a vassall, com propietat explotable en el seu benefici? 
"Per això en els nostres dies hem vist als Estats Units independitzar-se 
d'Anglaterra, el mateix que el Canadà, almenys de fet, ja que no oficialment. De 
la mateixa manera, Austràlia està per separar-se de la seva mare pàtria amb el 
consentiment i la total aprovació d'aquesta, i Algèria es constituirà tard o d'hora 
en la França de TAfrica, tret que, per abominables càlculs, insistim en sotmetre- 
la mitjançant la força i la misèria." 

També Bakunin dirigeix la seva mirada cap als països subdesenvolupats. Dubta 
que l'Europa imperialista "pugui mantenir en la servitud vuit-cents milions 
d'asiàtics”. "L'Orient, aquests vuit-cents milions d'homes adormits i subjugats 
que formen les dues terceres parts de la humanitat, es veurà obligat a despertar i 
a entrar en acció. Però, cap a on s'encaminarà, quin objectiu es fixarà?". 

Sent "la més profunda simpatia per tota insurrecció nacional contra l'opressió". 


Insta als pobles oprimits a seguir el fascinador exemple de la insurrecció 
espanyola contra Napoleó, la qual, malgrat la formidable desproporció entre els 
guerrillers natius i les tropes imperials, no va poder ser dominada per l'invasor i 
va resistir durant cinc anys fins que, finalment, va aconseguir expulsar els 
francesos dEspanya. 

Tot poble "té el dret de ser ell mateix i ningú no ha d'imposar-li els seus 
costums, els seus vestits, el seu idioma, les seves opinions i les seves lleis". Però, 
toma a recalcar, no hi pot haver verdader federalisme sense socialisme. Desitja 
que l'alliberament nacional es compleixi "en benefici, tant polític com 
econòmic, de les masses populars", i "no amb l'ambiciosa intenció de fundar un 
Estat poderós". La revolució d'alliberament nacional que "es faci al marge del 
poble, haurà de recolzar-se en la classe privilegiada per triomfar [...] i per tant 
anirà necessàriament contra el poble"; serà, en conseqüència, "un moviment 
retrògrad, funest i contrarevolucionari". 

Seria lamentable que les colònies, després d'alliberar-se del jou estranger, 
anessin a caure sota un jou propi, de caràcter polític i religiós. Per emancipar 
aquests països és precís "desarrelar de les seves masses populars la fe en 
qualsevol forma d'autoritat, divina o humana." Històricament la qüestió 
nacional passa a segon pla davant la social. Només la revolució social pot salvar- 
nos; una revolució nacional aïllada no té possibilitat de triomf. La revolució 
social desemboca necessàriament en una revolució mundial. 

Bakunin pensa que, una vegada superat el colonialisme, s'iniciarà la gradual i 
creixent federació internacional dels pobles revolucionaris: "L'avenir pertany 
abans que res a la unió euro-americana internacional. Després, molt més 
endavant, aquesta gran nació euro-americana es fondrà orgànicament amb el 
conglomerat afroasiàtic. 

Com veiem, l'anàlisi de Bakunin ens projecta en ple segle XX. 

L'anarquisme -deia doctrina a l'acció (fragments) Daniel Guerin, 1965 

1 Quan Federica Montseny, ministra anarquista, va posar pels núvols el 
regionalisme de Pi i Maragall en una conferència pública pronunciada a 
Barcelona el gener de 1937, Gaston Leval va titllar aquesta actitud de traïció a 
les idees de Bakunin. 

Contra Timperialisme lingüístic 

Autor: Pere Comellas 

Any de publicació: 2006 

Editorial: La Campana Col·lecció: Obertures 

Pàgines: 184 

Cal lluitar per preservar' les llengües? Són simples eines què 
utilitzem els éssers humans per comunicar-nos? Sí és així, no 
seria més pràctic emprar-ne tan sols una i facilitar l'entesa entre 
els ciutadans d'arreu del món? 

Partint, entre d'altres, d'aquestes premisses aquest llibre ens 
explica, de forma molt entenedora i accessible a tothom, les 
diferents raons que ens han de portar a defensar la pluralitat 
lingüística. Ens facilita arguments i dades per rebutjar el fals 
pragmatisme i universalisme que implicaria la homogeneïtzació 
lingüística que no seria res més que un genocidi cultural, natural i 
social. 

A banda del fet divulgatiu de llibre, quelcom que el fa molt 
interessant és la constant confrontació entre aquells que defensen 
els diferents arguments que a cada apartat van sorgint. Tot i que 
la voluntat del llibre queda clara en el subtítol, A favor de la 
linguodiversitat , no defuig la confrontació d'opinions contràries i 
pretén rebatre-les des de diversos punts de vista. 

Per una banda ens planteja què pot implicar aquesta desaparició 
des d'un punt de vista patrimonial, com un bé comú de totes les 
persones. Ens aporta un paral·lelisme amb qualsevol creació 
humana, no només des d'un punt de vista folklòric, sinó artístic i 
explicant-nos la necessitat de preservar-les com a bé universal no 
només reduint-les als museus i a les biblioteques. Ens explica la 
seva importància per a les ciències naturals, el que la seva 
desaparició implicaria per la botànica, la zoologia i altres 
ciències. Un exemple d'aquest cas ens porta a la selva amazònica 
on la pèrdua de les llengües natives ha fet “desaparèixer” 


, A favor de la linguodiversitat 

diverses plantes que tan sols existien en l'imaginari dels seus 
parlants, desapareguts els parlants ha desaparegut el coneixement 
de l'existència d'aquestes plantes i amb elles l'ús que se'n feia (a 
nivell de salut, alimentari, etc.). Cal tenir present, segons l'autor, 
que una llengua no és només un codi per comunicar-nos, sinó que 
implica una manera diferent de veure el món, la història i l'espai 
que ens envolta, una manera de pensar que desapareixerà amb els 
seus parlants. 

L'autor segueix aportant arguments en contra de 
l'homogeneïtzació lingüística basats en el dolor que suposa per 
aquelles persones que es veuran obligades a renunciar a la seva 
llengua. Cal recordar que aquestes substitucions sempre es 
produeixen violentament i que tot i que no sempre les armes 
estan presents en el procés, el menyspreu i la submissió que 
implica abandonar el propi idioma són les claus que es 
repeteixen en tots els processos diglòssies i d’assimilació cultural. 

Tot i que en el llibre es reconeix que des de certs sectors 
capitalistes s’ha creat una argumentació en contra de la viabilitat 
econòmica de la diversitat lingüística hi ha arguments de pes a 
favor d'aquesta diversitat dins d'aquest mateix sistema capitalista 
(com, seguint l'exemple anterior, el cas de les corporacions 
farmacèutiques que engeguen programes de recuperació 
lingüística per aprofitar els coneixements de fauna i flora 
amazònica abans de la seva “desaparició”). 

El llibre conclou que hi ha grans raons a favor de la diversitat 
encara que no es pot afirmar rotundament que hi hagi una relació 
de causalitat entre la desaparició de les llengües i la 
supervivència de la nostra espècie. Proposa, també, que caldria 
pensar que si les raons aportades fins al moment no són prou 
significatives, el mínim dubte al voltant de l'anterior afirmació, 
hauria d'aconsellar la preservació. Més llengües, més riquesa, 
més diversitat. 

